CELEX: 62012CN0593
Language: el
Date: 2012-12-18 00:00:00
Title: Υπόθεση C-593/12 P: Αναίρεση που άσκησε στις 18 Δεκεμβρίου 2012 η Lancôme parfums et beauté & Cie κατά της αποφάσεως που εξέδωσε το Γενικό Δικαστήριο (όγδοο τμήμα) στις 5 Οκτωβρίου 2012 στην υπόθεση T-204/10: Lancôme parfums et beauté & Cie κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

23.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/7
            
         Αναίρεση που άσκησε στις 18 Δεκεμβρίου 2012 η Lancôme parfums et beauté & Cie κατά της αποφάσεως που εξέδωσε το Γενικό Δικαστήριο (όγδοο τμήμα) στις 5 Οκτωβρίου 2012 στην υπόθεση T-204/10: Lancôme parfums et beauté & Cie κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-593/12 P)
   2013/C 55/10
   Γλώσσα της υποθέσεως: η αγγλική
   
      Διάδικοι
   
   
      Αναιρεσείουσα: Lancôme parfums et beauté & Cie (εκπρόσωπος: A. von Mühlendahl, Rechtsanwalt)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Focus Magazin Verlag GmbH
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου της 5ης Οκτωβρίου 2012, στην υπόθεση T-204/10,
            
         
               —
            
            
               να καταδικάσει το ΓΕΕΑ στα δικαστικά έξοδα των δικών ενώπιον του Δικαστηρίου και του Γενικού Δικαστηρίου, καθώς και της διαδικασίας ενώπιον του τμήματος προσφυγών του ΓΕΕΑ.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα προβάλλει ότι η αναιρεσιβαλλόμενη απόφαση πρέπει να αναιρεθεί για τους εξής λόγους:
   
                
            
            
               Πρώτον, η αναιρεσείουσα υποστηρίζει ότι το Γενικό Δικαστήριο, αποφαινόμενο ότι το ΓΕΕΑ ορθώς διαπίστωσε ότι το σήμα FOCUS COLOR πρέπει να κηρυχθεί άκυρο λόγω κινδύνου συγχύσεως, παρέβη το άρθρο 53, παράγραφος 1, σε συνδυασμό με το άρθρο 8, παράγραφος 1, στοιχείο β', του κανονισμού για το κοινοτικό σήμα (1).
            
         
                
            
            
               Δεύτερον, η αναιρεσείουσα υποστηρίζει ότι το Γενικό Δικαστήριο υπέπεσε σε νομική πλάνη απορρίπτοντας τον ισχυρισμό της αναιρεσείουσας ότι η αξίωση των δικαιωμάτων που πηγάζουν από το σήμα FOCUS συνιστά «κατάχρηση δικαιώματος».
            
         
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ.1).